**Piegādes līgums Nr.** **LND/2-13.1.2/14/415**

Līvānos, 2014. gada 3.novembrī

**Līvānu novada dome**, Rīgas iela 77, Līvāni, reģ. Nr. 90000065595, tās izpilddirektora Ulda Skreivera personā, kurš rīkojas saskaņā ar domes nolikumu, tālāk, turpmāk tekstā saukts – **“PIRCĒJS”**, un **SIA „Rēzeknes gaļas kombināts”,** reģistrācijas Nr. 42403012397, tās valdes priekšsēdētāja Vladimira Jegorčenko personā, kurš darbojas uz statūtu pamata, turpmāk tekstā saukts **“PIEGĀDĀTĀJS”** (PĀRDEVĒJS un PIRCĒJS, kopā tekstā saukti – **“PUSES”**),

Atbilstoši iepirkuma **„Gaļas un gaļas produktu iegāde pirmsskolas izglītības iestādes „Rūķīši” vajadzībām”**, identifikācijas Nr. LND 2014/44 noteikumiem, izsakot savu brīvi radušos gribu, bez maldiem un viltus, noslēdza PUSĒM un to saistību tiesību pārņēmējiem saistošu līgumu (turpmāk tekstā saukts – **“LĪGUMS”**) par zemāk minēto:

1. **Līguma priekšmets un DARDBĪBAS termiņš**

1.1. PIEGĀDĀTĀJS apņemas piegādāt un pārdot, bet PIRCĒJS apņemas nopirkt gaļu un gaļas produktus, (preces apraksts un daudzums atbilstoši iepirkuma tehniskajā specifikācijā noteiktām, turpmāk tekstā sauktas „Preces” šī Līguma pielikumā Nr.1).

1.2. PIEGĀDĀTĀJS un PIRCĒJS pārdodamo Preču apjomu katru reizi saskaņo atsevišķi, norādot to preču pavadzīmē – rēķinā.

1.3. LĪGUMS stājas spēkā ar parakstīšanas brīdi un ir spēkā **8 (astoņus) mēnešus** no līguma abpusējās parakstīšanas dienas vai līdz līguma 2.2.punktā norādītās summas sasniegšanai.

* 1. PRECES kvalitātei jāatbilst Latvijas Republikas un Eiropas Savienības spēkā esošajos normatīvajos aktos noteiktajām kvalitātes un obligātā nekaitīguma prasībām.

1. **PRECES CENA, DAUDZUMS UN LĪGUMA KOPĒJĀ SUMMA**
   1. Vienas PRECES cena noteikta saskaņā ar PĀRDEVĒJA iesniegto piedāvājumu un tās piegādes uzskaitījums un apjoms uzrādīts atbilstoši tehniskai specifikācijai un finanšu piedāvājumam (pielikums Nr.1).
   2. Līguma kopējā summa par plānoto PRECES piegādes apjomu sastāda **EUR 17526.25** (Septiņpadsmit tūkstoši pieci simti divdesmit seši EURO un 25 centi) bez PVN. Līguma kopējā summa ir EUR 21206.76 (divdesmit viens tūkstotis divi simti seši EURO un 76 centi), tajā skaitā PVN 21% - EUR 3680.51 ( trīs tūkstoši seši simti astoņdesmit EURO un 51 cents).
   3. Līguma 2.1. punktā plānotais PRECES piegādes apjoms Līguma darbības laikā var tikt precizēts, nepārsniedzot Līguma 2.2.punktā norādīto līguma summu.
   4. Līguma kopējo summu sastāda visu PREČU, kas piegādātas un pieņemtas, pamatojoties uz Līgumu, kopējā cenu summa.
   5. PIEGĀDĀTĀJS apliecina, ka viņam ir saistošs iepirkuma nolikums un visi iepirkuma „Gaļas un gaļas produktu iegāde pirmsskolas izglītības iestādes „Rūķīši” vajadzībām”, (identifikācijas Nr. LND 2014/44) piedāvājumā iesniegtie dokumenti.
2. **PUŠU PIENĀKUMI**
   1. PIEGĀDĀTĀJS:
      1. piegādā un nodrošina PRECES atbilstību Tehniskajai specifikācijai un Līguma noteikumiem, kā arī ar likumiem un citiem tiesību aktiem noteiktiem un vispāratzītiem kvalitātes standartiem;
      2. PIEGĀDĀTĀJS nodrošina PRECES piegādi tās ražotāja standarta iepakojumā, kas nodrošina pilnīgu Preces drošību pret iespējamajiem bojājumiem to transportējot;
      3. Transportlīdzekļiem, ar kuriem tiks nodrošināta Preces piegāde, jāatbilst higiēnas un citām valstī noteikto normatīvo aktu prasībām;
      4. PRECES marķējumā sniegtajai informācijai jābūt labi redzamai un saprotamai, tai objektīvi jāatspoguļo PRECES drošums vai nekaitīgums un kvalitāte. Marķējumā sniegtā informācija nedrīkst piedēvēt PRECEI īpašības, kādas tai nepiemīt, kā arī maldināt pircēju, ka PRECEI piemīt kādas specifiskas īpašības, ja tādas īpašības piemīt visām attiecīgā veida PRECĒM;
      5. PRECES marķējumam jābūt neizdzēšamam. Marķējumā sniegtajai informācijai jābūt skaidrai, to nedrīkst aizsegt ar citu rakstveida informāciju, attēlu vai uzlīmi;
      6. Uz PRECES iepakojuma marķējumā norāda šādu informāciju:

3.1.6.1. PRECES nosaukumu un tās sastāvdaļas;

3.1.6.2. neto masu;

3.1.6.3. PRECES realizācijas termiņu, kā arī, īpašus PRECES uzglabāšanas vai lietošanas noteikumus, ja nepieciešams ievērot šādus noteikumus, lai nodrošinātu PRECES pareizu lietošanu;

3.1.6.4. Eiropas Savienībā reģistrēta ražotāja, iepakotāja, vai importētāja nosaukumu un adresi;

3.1.6.5. ziņas par PRECES izcelsmes vietu, ja šādas informācijas trūkuma dēļ PIRCĒJAM var rasties maldinošs priekšstats par Preces izcelsmes vietu; informācijai jābūt valsts valodā.

* + 1. ja PIEGĀDĀTĀJS piegādājis nekvalitatīvu PRECI, tad tas uz sava rēķina apmaina PRECI pret jaunu, kvalitatīvu Līgumā noteiktajā termiņā;
    2. no PĀRDEVĒJA puses atbildīgais par līguma izpildi: tirdzniecības pārstāve Vilma Gudriniece.

3.1.9. Par visiem apstākļiem, kas ietekmē šī LĪGUMA izpildi PIEGĀDĀTĀJS nekavējoties informē PIRCĒJU.

3.1.10. PIEGĀDĀTĀJS garantē preču cenu nemainīgumu ( saskaņā ar šī līguma pielikumu Nr. 1 ) visā līguma darbības laikā.

3.1.11. Izmaiņas attiecībā uz līguma cenu saistībā ar inflāciju/deflāciju ir pieļaujamas, pamatojoties uz inflācijas/deflācijas objektīvi radīto cenu kāpumu vai kritumu nozarē, ekonomisko situāciju valstī vai citiem būtiskiem faktoriem valstī (inflācija, deflācija, valūtas devalvācija, nodokļu palielināšana vai jaunu nodokļu ieviešana), pamatojot to ar Latvijas Republikas Centrālās statistikas pārvaldes datiem attiecīgajā nozarē.

3.1.12. Ja PIEGĀDĀTĀJS pārtikas preču cenu kāpumu/pieaugumu pamato ar inflāciju vai jebkādu citu neparedzamu iemeslu, PIEGĀDĀTĀJS PIRCĒJAM iesniedz attiecīgus pamatojošus dokumentus, tajā skaitā Latvijas Republikas Centrālās statistikas pārvaldes izziņu/izziņas, kas apstiprina PIEGĀDĀTĀJA pieņēmumus un informāciju. Šādā gadījumā cenu pieaugums procentuālā izteiksmē ir pieļaujams tikai Latvijas Republikas Centrālās statistikas pārvaldes izziņā/izziņās norādītajā apjomā.

3.2. PIRCĒJS:

3.2.1. pieņem Līguma prasībām atbilstošu PRECI un veic apmaksu;

1. **PRECES PIEGĀDES KĀRTĪBA UN RISKA PĀREJA**
   1. PIEGĀDĀTĀJS piegādā PIRCĒJAM PRECI atsevišķās piegādes partijās ar savu transportu un veic PRECES izkraušanu.
   2. PIRCĒJS iepriekš telefoniski saskaņo ar PIEGĀDĀTĀJU konkrētu piegādes laiku un vietu.

4.2.1**.** Preču piegādes vietas:

- Līvānu novada PII ”Rūķīši „ , Rīgas iela 13, Līvāni

- Līvānu novada PII ”Rūķīši „filiāle „Pastariņi”, Avotu iela 2, Līvāni.

4.2.2. Preču piegādes dienas ir: divas reizes nedēļā **- otrdienās un ceturtdienās**,

no pl. 6.00 līdz pl. 12.00

Ja piegādātājs nevar piegādāt Preces Līgumā noteiktajās dienās, tad piegādes dienu un laiku atsevišķi saskaņo ar Līvānu novada PII ”Rūķīši virtuves vadītāju Valdu Pūcīti pa tālruni – **65381721** unPII ”Rūķīši „filiāle „Pastariņi”virtuves vadītāju Ainu Miļajevu**, tālr. 65307157.**

4.3. PRECI nodod un pieņem Pušu pārstāvjiem parakstot Preču pavadzīmi – rēķinu. PRECE uzskatāma par piegādātu ar Preču pavadzīmes – rēķina abpusēju parakstīšanas brīdi.

4.4. PIRCĒJAM ir tiesības pirms pieņemšanas pārbaudīt PRECI, nepieņemt to un neparakstīt PREČU pavadzīmi – rēķinu, ja PRECE nav kvalitatīva vai neatbilst PRECES Tehniskajai specifikācijai, iesniedzot PIEGĀDĀTĀJAM rakstveida pretenziju. Šajā gadījumā PIEGĀDĀTĀJAM ir pienākums piegādāt PRECI atbilstoši Līguma noteikumiem un pildīt uzliktās piegādes termiņa nokavējuma sankcijas, ja termiņš ir nokavēts.

4.5. PIEGĀDĀTĀJS nes pilnu atbildību par PRECES nejaušu bojāeju vai bojājumiem līdz PREČU pavadzīmes – rēķina abpusējam parakstīšanas brīdim.

* 1. Par Līguma prasībām neatbilstošo PRECI PIRCĒJS rakstveidā paziņo PIEGĀDĀTĀJAM 1 (vienas) dienas laikā pēc fakta konstatēšanas, sastādot par to defektu aktu par konstatētajām neatbilstībām un nekavējoties iesniedzot aktu PIEGĀDĀTĀJAM pa faksu vai elektroniski, sūtot uz e-pastu, (rgk@rgk.lv) kā arī akta oriģinālu izsūtot pa pastu.
  2. PIEGĀDĀTĀJAM jāapmaina Līguma prasībām neatbilstošā PRECE pret kvalitatīvu un Līguma prasībām atbilstošu 1 (vienas) darba dienas laikā pēc Līguma 4.6. punktā minētā akta sastādīšanas brīža.
  3. Ja PIEGĀDĀTĀJS bez rakstiskas vienošanās ar PASŪTĪTĀJU piegādā preces par cenām, kas ir augstākas, nekā norādīts finanšu piedāvājumā, kas ir šī līguma pielikums, tad PASŪTĪTĀJS ir tiesīgs šīs preces apmaksāt pēc Pretendenta finanšu piedāvājumā norādītajām cenām.

**5. NORĒĶINU KĀRTĪBA**

5.1. PIEGĀDĀTĀJS iesniedz preču pavadzīmi – rēķinu PIRCĒJA

M atbilstoši katram pasūtījumam:

5.2. PIRCĒJA norēķini ar PIEGĀDĀTĀJU veicami 15 (piecpadsmit) darba dienu laikā pēc atbilstošas preču pavadzīmes – rēķina saņemšanas.

5.3. Ja maksājumi nokavēti, PIRCĒJS maksā PIEGĀDĀTĀJAM līgumsodu 0,5 % apmērā no kavētās maksājuma summas par katru kavējuma dienu, bet ne vairāk kā 10 % no kopējās parāda ( neapmaksātās ) summas.

5.4. Ja PIEGĀDĀTĀJS nav piegādājis PIRCĒJA pasūtīto preci šajā līgumā noteiktajā kārtībā, PIEGĀDĀTĀJS maksā PIRCĒJAM līgumsodu 0,5 % apmērā no nepiegādātās preces summas par katru kavējuma dienu.

5.5. Ja PIEGĀDĀTĀJS palielina preču cenas, kas nav pamatotas šī līguma 3.1.11., 3.1.12. punktos noteiktajā kārtībā, PIEGĀDĀTĀJS PIRCĒJAM maksā līgumsodu 10 % apmērā no šī līguma kopējas līgumcenas.

5.6. Ja PIEGĀDĀTĀJS vienpusēji atkāpjas no Līguma, tas maksā līgumsodu 10% (desmit procentu) apmērā no kopējās Līgumsummas (bez PVN).

**6.PUŠU ATBILDĪBA**

6.1. PUSES atbild viena pret otru saskaņā ar šo LĪGUMU un citiem Latvijas Republikas normatīvajiem aktiem.

6.2. Līgumslēdzēji nav atbildīgi par līgumsaistību neizpildi un tās rezultātā pusēm radītajiem zaudējumiem, ja tas noticis nepārvaramas varas apstākļu dēļ. Ar nepārvaramas varas apstākļiem saprot dabas stihijas, plūdus, ugunsgrēkus un katastrofas, militāras akcijas un valsts vai valsts iestāžu pieņemtos lēmumus, kurus līgumslēdzēji nevarēja paredzēt līguma slēgšanas laikā. Par līgumsaistību izpildes neiespējamību minēto apstākļu dēļ viena puse rakstiski informē otru pusi 20 dienu laikā un, ja nepieciešams, risina jautājumu par turpmāku līguma izpildes kārtību vai izbeigšanu.

**7.LĪGUMA IZBEIGŠANA**

Šis līgums izbeidzas un zaudē savu likumīgo spēku:

7.1. Notekot līguma termiņam;

7.2. Pusēm rakstveidā vienojoties, pirms līguma termiņa notecēšanas;

7.4. PIRCĒJS var vienpusēji atkāpties no šī līguma septiņas kalendārās dienas iepriekš brīdinot PIEGĀDĀTĀJU, nemaksājot līgumsodus un neatlīdzinot tam zaudējumus, ja PIEGĀDĀTĀJS maina šī līguma pielikumā noteiktās preču cenas, neievēro šo līgumu vai nepiegādā pasūtītās preces šajā līgumā noteiktajā laikā un saskaņotā vietā, par to sastādot defektu aktu, kas ir minēts Līguma 4.6.punktā .

7.5. Pēc 3(trešā) defektu akta sastādīšanas, Līgums uzskatāms par spēkā neesošu, par ko PIRCĒJS informē PIEGĀDĀTĀJU 5 darba dienu laikā no trešā defektu akta parakstīšanas brīža.

**8.STRĪDU IZSKATĪŠANA**

8.1. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms Latvijas Republikas normatīvajos aktos noteiktajā kārtībā.

**9. APAKŠLĪGUMI**

9.1. PIEGĀDĀTĀJAM ir atļauts slēgt līgumus par noteiktu pakalpojumu/preču piegādes izpildi tikai ar konkursa piedāvājumā norādītajiem apakšuzņēmējiem. Līguma darbības laikā apakšuzņēmējus, kuri nav norādīti PIEGĀDĀTĀJA iepirkuma piedāvājumā var mainīt tikai ar Pasūtītāja rakstveida piekrišanu, izņemot Publisko iepirkuma likuma 68. panta pirmajā daļā noteikto. Noslēgtā apakšuzņēmuma līguma noteikumi nedrīkst būt pretrunā ar šī Līguma noteikumiem.

* 1. PIEGĀDĀTĀJS koordinē apakšuzņēmēju darbību un uzņemas atbildību par apakšuzņēmēju pakalpojumu/preču piegādes kvalitāti un šī Līguma noteikumu ievērošanu.

1. **NOSLĒGUMA NOTEIKUMI**

10.1. Izmaiņas LĪGUMĀ un papildinājumi stājas spēkā tikai tad, ja par to ir panākta rakstiska vienošanās, kuru apstiprinājušas abas PUSES.

10.2. LĪGUMS ir izstrādāts un parakstīts trijos eksemplāros ar vienādu juridisko spēku, no kuriem 2 (divi) eksemplāri atrodas pie PIRCĒJA, bet 1 eksemplārs pie PIEGĀDĀTĀJA. LĪGUMS ir saistošs PUSĒM no tā parakstīšanas brīža.

**11.PUŠU juridiskās adreses un rekvizīti**

|  |  |
| --- | --- |
| PIRCĒJS  **Līvānu novada dome**  Reģ. Nr. 90000065595  Rīgas iela 77, Līvāni, Līvānu novads, LV-5316  AS „Citadele banka”  N/k LV79PARX0004642660004  PARXLV22  Līvānu novada domes vārdā  izpilddirektors  \_\_\_\_\_\_\_\_\_\_\_\_\_\_\_\_/U. Skreivers | PIEGĀDĀTĀJS  **SIA ”Rēzeknes gaļas kombināts”**  Reģ. Nr. 42403012397  Rīgas iela 22, Rēzekne, LV-4601  AS „Citadele banka”  N/k LV53PARX0012483370001  PARXLV22  Valdes priekšsēdētājs  \_\_\_\_\_\_\_\_\_\_\_\_\_\_\_\_/V.Jegorčenko |